ህወሓት ከሕዝብ የተነሳውን ጥያቄ ከመመለስ ይልቅ ህዝብን ለመከፋፈል ጥረት እያደረገ እንደሚገኝ አረና አስታወቀ
ህወሓት ከሕዝብ የተነሳውን ትክክለኛ ጥያቄ ከመመለስ ይልቅ ህዝብን ለመከፋፈል ጥረት እያደረገ እንደሚገኝ አረና
አስታወቀ። የወጀራት
አካባቢ ነዋሪዎች
ነገ ታላቅ ሰላማዊ ሰልፍ እና ስብሰባ ለማካሄድ ዝግጅት እያደረጉ እንደሚገኙ
ገልጸዋል።የአረና
ምክትል ሊቀመንበር አቶ ጎይቶም ጸጋይ፤
በተለይ ለአዲስ ዘመን ጋዜጣ እንደተናገሩት፤ ጥያቄ በሚያቀርቡ የተለያዩ አካባቢዎች ማስፈራራትና ዛቻ እየተፈጸመ መሆኑን መረጃ እየደረሳቸው ነው። ወጀራት በሚባል አካባቢ ሕዝቡ ድንበር በሚመስል ሁኔታ በአንድ ወንዝና ወረዳ ከወረዳ እንዲጣላ በማድረግ ህወሓት ሕዝብን ለመከፋፈል ጥረት እያደረገ ይገኛል።የአካባቢው ነዋሪ እንዲህ አይነት የተንኮል ስራን በጥንቃቄ እንዲከታተል የመከሩት አቶ ጎይቶም፤ ሕዝቡ ችግሩን እያሰማ
ያለበት መንገድ ነጻ ለመውጣት የሚያስችለውን እንደሆነ አመልክተዋል፡፡ ህወሓት የትጥቅ ትግል የጀመረበት ማይሀንሰን ደደቢት በተባለ አካባቢ ዛሬ ዘጠነኛ ቀኑን ያስቆጠረ ሰልፍ መካሄዱን የገለጹት አቶ ጎይቶም፤ ሆኖም እስካሁን መረጃው ታፍኖ እንዲቆይ ተደርጓል ብለዋል፡፡ በሌሎች አካባቢዎች የነበሩ
ህዝባዊ ሰልፎችም ቀደም ሲል መንገድ ተዘግቶ ታፎኖ እንዳይወጣ ሲደረግ እንደነበረ አቶ ጎይቶም አስታውቀዋል። የአሜሪካ
ድምጽ /ቪኦኤ/እና የጀርመን ድምጽ / ዶቸ ቬሌ / ጋዜጠኞች በክልሉ ቢኖሩም መዘገብ ስለሚፈሩ መረጃውን አያስተላልፉም ያሉት አቶ ጎይቲም፤ ሕወሓትን የሚያስከፋ መረጃ ማስተላለፍ ስለሚከብዳቸው የአካባቢው ድምጽ ይታፈናል ሲሉም አመልክተዋል:: አሁን
ታፍኖ የቆየው ችግር መውጣት መጀመሩን
የጠቀሱት ምክትል ሊቀመንበሩ፤ ችግሩ
በማህበራዊ
ድረ -ገጽ ጭምር እንዳይወጣ ተጽእኖ ሲደረግበት መቆየቱንም ተናግረዋል፡፡ ህወሓቶች
‹‹የትግራይ
ሕዝብና ትግራዋይ በሙሉ አንድ ናቸው ሁሉም ህወኃት ነው›› ተብሎ እንዲታሰብ ሲሰሩ ቆይተዋል ያሉት አቶ ጎይቶም፤ ይህ የተሳሳተ መረጃ
ነው ሲሉም አብራርተዋል። ተቃዋሚ
የፖለቲካ
ፓርቲዎች
በተለይም
አረና ከፌዴራል መንግስት ጋር በመቀናጀት በማቀጣጠል ግርግር እንዲነሳ እያደረጉ ናቸው በማለት ክልሉን የሚያስተዳድረው መንግስት እየከሰሳቸው መሆኑን የአረና ምክትል ሊቀመንበሩ አቶ ጎይቶም ጸጋይ
ገልጸዋል። ይህ
አባባልም
ፍጹም ውሸት ነው ሲሉ አስተባብለዋል፡፡ ይህንን የሚሉት ችግሩን ለማድበስበስ መሆኑንም አመልክተዋል፡፡ ከዚሁ ጋር በተያያዘም፤ ነገ ታላቅ ሰላማዊ ሰልፍ እና ስብሰባ ለማካሄድ ዝግጅት እያደረጉ እንደሚገኙ እና በርካታ የአካባቢው ነዋሪዎች በሰልፉ እና በስብሰባው ላይ ይታደማሉ የሚል እምነት እንዳላቸውለደህንነታቸው ሲሉ ማንነታቸው እንዳይገለጽ የጠየቁን የወጀራት አካባቢ ነዋሪዎች ተናግረዋል። ሂደቱ ሰላማዊ በሆነ መንገድ የሚከናወን ‹‹ሰላማዊ ሰልፍ›› ነው ሲሉም አክለዋል፡፡ ጥያቄያችን ምላሽ
ሊሰጠው ሲገባ ሳይመለስ ለስምንት ወራት በአሻጥር
 ቆይቷል
ያሉት ነዋሪዎቹ፤ ህወሓት
ጥያቄያቸውን
እንዲመልስ
ካልሆነ ግን ምላሽ ሊሰጣቸው የሚችል አካል ምላሽ እንዲሰጣቸው ለማድረግ ከረቡዕ በኋላ ውሳኔ ላይ እንደሚደርሱ ነዋሪዎቹ ጠቁመዋል፡፡ የኮሮና
ቫይረስ ባለበት ወቅትም ቢሆን የወረዳ እንሁን ጥያቄያችን አለመመለሱ ከቫይረሱም በላይ ስለሚያሳስበን ውሳኔ እንዲሰጠን ሰላማዊ ሰልፍ ወጥተናል ብለዋል፡፡ ነዋሪዎቹ
በጉዳዩ ላይ ምክክር እያደረጉ መሆኑን በመግለጽ እስከትናንት ድረስ ምላሽ እንዳላገኙም ገልጻዋል፡፡ አንዳንድ መገናኛ ብዙሃን መረጃን በማዛባት እና ትክክለኛ ባልሆነ መንገድ የሚያሰራጩበት ሁኔታ ተገቢ ባለመሆኑ እንዲታረሙም ጠይቀዋል፡፡ እንዲህ
አይነት ጥያቄ በአደጉ አገራትም ይካሄዳሉ ያሉት አስተያየት ሰጪዎቹ፤ የአስተሳሰብ ብስለት አለመኖር፣ በኢኮኖሚም ያለማደግ ችግር መኖሩን ጠቅሰዋል፡፡ ወረዳ ለመሆን ትክክለኛ ምላሽ ተሰጥቶ እያለ ሂደቱ በአሻጥር እና ሕዝብ ለሕዝብ እንዲፋጅ ተደርጎ የተጠነሰሰ ሴራ መሆኑንም ገልጸዋል፡፡ የዞን አስተዳደር አመራሮች የችግሩ ፈጣሪ ናቸው ሲሉም ወቅሰዋል፡፡ ድርጊቱን እንደሚያወግዙም አስታውቀዋል ፡፡ አትክልት
ልማት ላይ የተሰማሩ አቶ ህድሮም ሃይለስላሴ የፓርቲውን አባልና ሞዴል አርሶ አደር ከሳምንት በፊት አትክልት ጭኖ ሊንቀሳቀስ ሲል እንደተከለከለ ተናግረዋል፡፡ የፓርቲ አባል አርሶ አደሮችና አመራሮችን በኢኮኖሚ ለማዳከም ጫና እንደሚያደርሱባቸው
አረና አስታውቋል።  በመቀሌ
በሚገኙት
የፓርቲው
አመራር አቶ አምዶም ገብረስላሴ የአስቸኳይ ጊዜ በታወጀበትና ኪራይ መጨመርም፣ ቤት ማስለቀቅም በተከለከለበት ወቅት ሆነ ብለው ‹‹ሲደዋወል ነው የሚያድረው›› በሚል ምክንያት ጫና ለማድረስ ሕጻን ልጁን ቤት አስቀምጦ እስከ ምሽቱ አምስት ሰዓት አካባቢ ድረስ እንዳይገባ መደረጉን አቶ ጎይቶም ጠቁመዋል፡፡ ከትናንት በስቲያ የአረናን ሊቀመንበር አቶ አብርሀ ደስታን በመኪና ተከታትለው የማፈን ሙከራ መደረጉንም አስታውቀዋል፡፡ ከትናንት
በስቲያ በጉዳዩ ዙሪያ የወጀራት አስተዳዳሪ አቶ ዳርጌ ፀጋይን በስልክ ብናገኛቸውም በጉዳዩ ላይ ተሰብስበን ስላልተወያየንበት ለሚዲያ የሚሆን ምላሽ የለኝም ማለታቸው ይታወሳል፡፡አዲስ
ዘመን ግንቦት 18/2012በዘላለም ግዛው